kardosdrur/scandi-wiki huggingface dataset:
Déjà Vu (film fra 2016)

Déjà Vu er en dansk dokumentarfilm fra 2016 instrueret af Jon Bang Carlsen.

Handling 
Dokumentarfilmen er en kærlighedshistorie, der tog sin begyndelse for længe siden i instruktørens barndomshjem langt ude på landet. Da Jon Bang Carlsen blev døbt, gav hans far ham et maleri af Jesus og hængte det op over hans seng. Hver aften før han lukkede sine barneøjne, bad han til manden på korset om at se efter sin familie. Da Jon Bang Carlsens far alligevel pludselig forlod familien, brændte han i desperation øjnene ud på farens gave med en rødglødende ildrager. Dokumentarfilmen er en selvbiografisk skæbnefortælling om Jon Bang Carlsens søgen efter at gøre skaden god igen, fortalt gennem billeder og klip fra instruktørens lange karriere, der tæller mere end 40 film i et væld af genrer.

Medvirkende 

 Jon Bang Carlsen
 Stine Bierlich
 Reine Brynolfsson
 Flemming (Bamse) Jørgensen
 Else Petersen
 Ingolf Gabold
 Bodil Kjer
 Ulla Henningsen
 Rasmus Seebach

Referencer

Eksterne henvisninger 
 

Dokumentarfilm fra Danmark
Danske film fra 2016
Mand falder

Mand falder er en dansk dokumentarfilm fra 2015 instrueret af Anne Regitze Wivel.

Handling 
Hvad sker der, når en verdenskunstner pludselig mister sine naturgivne evner? Filminstruktøren Anne Wivel har fulgt sin ven, maleren Per Kirkeby, på nært hold, efter at han faldt og slog hovedet. Han havde tidligere overvundet følgerne af en hjerneblødning og to blodpropper, men faldet for to år siden resulterede i en hjerneskade, der forhindrer ham i at arbejde. Han har ikke bare mistet sin førlighed, men også evnen til at genkende farver og sågar sine egne kunstværker. Udover at fotografere er Anne Wivel også til stede som samtalepartner og følger Per Kirkeby, som kæmper for at vende tilbage, idet han samtidig erkender sine manglende fremskridt. For ham synes der at være lang vej tilbage, for kunsten er jo ikke blot et spørgsmål om at kunne male noget kønt og vellykket, det væsentlige ligger i overskridelsen af den gode smag. Det er dette hug, maleren savner.
 
I filmen møder vi foruden kunstneren, hans hustru, venner og samarbejdspartnere, men dens absolutte hovedperson er Per Kirkeby i et usædvanligt åbent møde med filminstruktøren Anne Wivel og hendes kamera. Alt - fra hverdagens genoptræning til følelsesladede indsigter - lægges nøgternt frem.

Medvirkende 

 Per Kirkeby

Referencer

Eksterne henvisninger 
 

Dokumentarfilm fra Danmark
Danske film fra 2015
Blindgyde

Blindgyde er en dansk kortfilm fra 2014 instrueret af Julius Telmer efter eget manuskript.

Handling 
Et tilforladeligt cafébesøg tager en uventet drejning for et ungt par, da Marie beslutter sig for at få de svar, hun ikke har fået af sin kæreste Jacob, og to fremmede vælger at udnytte situationen.

Referencer

Eksterne henvisninger 
 

Kortfilm fra Danmark
Danske film fra 2014
Zebra (film)

Zebra er en tysk animationsfilm fra 2013 instrueret af Julia Ocker.

Handling 
Zebraen elsker sine striber, men hvad gør man, når striberne ikke vil makke ret? En sjov lille film om at ting ikke altid er som man ønsker det.

Referencer

Eksterne henvisninger 
 

Kortfilm
Børnefilm fra Tyskland
Animationsfilm fra Tyskland
Tyske film fra 2013
Vejen er lang - om Kvindebevægelsens historie

Vejen er lang - om Kvindebevægelsens historie er en dansk dokumentarfilm fra 2016 instrueret af Mette Knudsen efter eget manuskript.

Handling 
I 2015 er det 100 år siden, danske kvinder opnåede stemmeret. Inspireret af datoen stiller filmen skarpt på kvindebevægelserne i Danmark fra blåstrømper og rødstrømper til queer-feminister og nutidens unge kvinder og mænd.
Der løber en rød tråd mellem det 19. og det 20. århundredes to store kvindebevægelser. Begge kæmper for at opnå formelle rettigheder og for at få retten over deres egen krop. Begge opstår i kølvandet på lignende oprør andre steder i verden. Og begge starter som en lille håndfuld aktivister, der ender med at rejse landsdækkende bevægelser, som skelsættende og for altid ændrer en hel befolknings livsbetingelser juridisk, økonomisk og seksuelt.
Dette er også en personlig film, hvor instruktøren Mette Knudsen 40 år efter begivenhederne sætter den Rødstrømpebevægelse, som hun selv var en del af, ind i et større og nutidigt perspektiv ved at trække 100 års kvindehistorie frem og ved at undersøge, hvor unge kvinder og mænd i dag er på vej hen. Er vi i mål? Eller hvor er vi på vej hen?

Referencer

Eksterne henvisninger 
 

Dokumentarfilm fra Danmark
Danske film fra 2016
Et hjem i verden

Et hjem i verden er en dansk dokumentarfilm fra 2015 instrueret af Andreas Koefoed.

Handling 
Filmem skildrer fem asylbørns dagligdag på Røde Kors asylskolen i Lynge og deres liv efter ankomsten til Danmark. Børnene; Magomed, Sehmuz, Heda, Amel og Ali har forskellige nationaliteter og baggrunde, men fælles for dem er, at de er flygtet med deres familier til Danmark i håbet om at starte et nyt liv. På asylskolen er der på ét år 80% udskiftning i en klasse. Nogle får ophold i Danmark og flytter ud i samfundet. Andre får afslag og sendes tilbage til deres hjemland. Og nogle går under jorden og fortsætter deres flugt. Over et år følger filmen børnene i det konstant omskifteligt miljø, hvor det kan være svært at knytte tætte relationer og hvor tonen blandt børnene kan være hård, når de hver især kæmper med personlige tragedier og traumatiske historier. Filmen følger deres forsøg på at lære et nyt sprog, knytte venskaber og gøre sig klar til at skabe et hjem i Danmark.

Referencer

Eksterne henvisninger 
 

Dokumentarfilm fra Danmark
Danske film fra 2015
Katusha

Katusha er en dansk kortfilm fra 2014 instrueret af Anders Walter.

Handling 
Katusha er en ung, talentfuld violinist, som netop er blevet optaget på Det Kongelige Danske Musikkonservatorium. Dagen inden hun flytter til København, skal hun spille en koncert i den landsby, hvor hun er født og opvokset. Musikstykket er en komposition, hun selv har skrevet og dedikeret til sin far. Men som så mange gange før dukker faren ikke op.

Medvirkende 
 Sarah-Sofie Boussnina, Katusha
 Poul Christensen, Bedstefar
 Anne-Lise Gabold, Bedstemor
 Søren Malling, Far
 Kjeld Nørgaard, Læge

Referencer

Eksterne henvisninger 
 

Kortfilm fra Danmark
Danske film fra 2014
Esther (film)

Esther er en dansk kortfilm fra 2015 instrueret af Kristian Marstal.

Handling 
Esther er depressiv og lever under sin religiøse mands tyranniske kontrol. Fanget i sit eget hoved og husets fire vægge plages hun af syner og det smertefulde minde om hendes afdøde barn. Hendes mand vil ikke lade hende søge hjælp og forbyder hende at sætte en fod uden for huset. Hun indser, at hun må befri sig selv.

Medvirkende 
 Anna Sampson, Esther
 Kim Sønderholm, Johan
 Carl Z. Marstal, Sønnen

Referencer

Eksterne henvisninger 
 

Kortfilm fra Danmark
Danske film fra 2015
Høsten (film)

Høsten er en dansk kortfilm fra 2015 instrueret af Martin Sonntag og Kim Sønderholm.

Handling 
John er læge om dagen, men om natten bijobber han som organtyv. Han kommer dog i en svær situation, da hans arbejdsgiver sætter ham under et stort tidspres.

Medvirkende 

 Kim Sønderholm, John
 Siff Andersson, Nadja
 Slavko Labovic, Zarko
 Julie Kunz, Pige
 Lloyd Kaufman, Introduction
 Lone Fleming, Kvinde på datingside
 Shauna Tackett, Kvinde på datingside
 Melanie Robel, Kvinde på datingside
 Toretti Barbara, Kvinde på datingside
 Morten Aggerholm, Bargæst
 Tobias Frederiksen, Bargæst
 Menike Gerdin, Bargæst
 Wickie Granberg, Bargæst
 Kenneth Juhl, Bargæst
 Ida Emilie Krarup, Bargæst
 Bastian Brinch Pedersen, Bargæst
 Sead Sainoski, Ballademager
 Nicki Skaaning, Ballademager
 Martin Sonntag, Bargæst
 René Sonntag, Bargæst
 Allan Stjernekilde, Bargæst
 Christian Vang, Udsmider

Referencer

Eksterne henvisninger 
 

Kortfilm fra Danmark
Danske film fra 2015
Vågn op!

Vågn op! er en dansk kortfilm fra 1992 instrueret af Peder Pedersen.

Medvirkende 

 Lasse Sørensen, Knægten (Jesus)
 Gina Renosto, Maria
 Flemming Nielsen, Stedfaderen
 Gerdt Juhl, Jon
 Klaus Birkebæk, Den gamle
 Jytte Svensen, Barbra
 Jens Sørensen, Woodpecker
 Claus Krogsholt, Belushi
 Henrik Rytter, Georg
 Tommy Prang Vonsyld, Blow-job
 Morten Mølhede, Popeye

Eksterne henvisninger 
 

Kortfilm fra Danmark
Danske film fra 1992
That's it

That's it er en dansk dokumentarfilm fra 2015 instrueret af Ida Maria Roxy Reinhold Bundgaard, Andrea Emilie Lund og Anne Elisabeth Stenspil.

Handling 
I Ghana bliver begravelser fejret som en festlig begivenhed. I et lokalområde i landsby Tegbi, fortæller den lokale præst Mr. Freeman om, hvordan man på traditionel vis giver den afdøde den sidste respekt. Vi ser bedemanden gøre sit bedste for at få liget til at se levende ud igen, og vi følger familiens begravelsesceremoni. Der fejres og sørges over flere dage, mens de pårørende tager deres sidste afsked. That's it!

Referencer

Eksterne henvisninger 
 

Dokumentarfilm fra Danmark
Danske film fra 2015
Enkebal

Enkebal er en dansk kortfilm fra 2015, der er instrueret af Zara Zerny efter manuskript af hende selv og Morten Pape.

Handling 
Da Greta mister sin mand efter et langt ægteskab, er hun overbevist om, at hun vil dø af sorg. Det sker bare ikke. Frustreret over ikke at kunne få det som hun vil, bliver Greta mere og mere isoleret overfor sin uforstående familie. Men hjertet har det med at holde ud, og et pludseligt møde med et par livskloge damer ændrer hendes perspektiv. Snart indser Greta, at der ikke er andet for end at fortsætte med at leve, så længe hun kan.

Medvirkende 
 Elsebeth Steentoft

Referencer

Eksterne henvisninger 
 

Kortfilm fra Danmark
Danske film fra 2015
The vinyl records

The vinyl records er en dansk oplysningsfilm fra 2015 instrueret af Andrea Storm Henriksen og Katrine Buchhave Andersen.

Handling 
Vi møder fire piger i Inden, som har et punkband. Igennem sangteksterne udtrykker pigerne de udfordringer, som kvinder i Indien og mange andre steder kæmper med. "A womans life, a womans choice", synger punkbandet og beskriver dermed omdrejningspunkterne i musikken og fortællingen, som er frygten for mænd, og at det ikke er en selvfølge, at man som kvinde kan søge en tilværelse, der opfylder ens ønsker og ambitioner. For eksempel at spille musik.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Danske film fra 2015
No Regrets

No Regrets er en dansk dokumentarfilm fra 2016 instrueret af Sun Hee Engelstoft efter eget manuskript.

Handling 
En gruppe unge, ugifte og gravide kvinder opholder sig på Aeshuwon, et hjem, der ligger på den sydkoreanske ø Jeju. Kvinderne skal være på hjemmet under sidste del af deres graviditet og frem til et år efter fødslen. Under opholdet skal de tage stilling til, om de ønsker at beholde barnet eller give det til adoption. Kvinderne er på Aeshuwon af nød, fordi det sydkoreanske samfund endnu ikke respekterer ugifte mødre. Dette stigma følger kvinderne og afskærer dem fra deres familie og udelukker dem fra skoler, universiteter og arbejdspladser.
Tre kvinder og deres proces følges frem mod det svære valg, der skal træffes under stort pres fra omverdenen. Men på Aeshuwon, der ligger isoleret på øen, støtter den viljestærke forstanderinde Mrs. Im kvindernes kamp for selvstændighed. I sidste ende, er valget deres: Behold dit barn og lev med skam og social ydmygelse, eller giv barnet til adoption og accepter et liv med evigt afsavn.

Referencer

Eksterne henvisninger 
 

Dokumentarfilm fra Danmark
Danske film fra 2016
Liv, død og svømmekurser

Liv, død og svømmekurser er en dansk oplysningsfilm fra 2015 instrueret af Simon Fals og Eigil Johannisson.

Handling 
Robert er en ung fisker. Han bor på en lille ø i Afrikas største sø, Victoriasøen. Her lever han omgivet af vand, men han kan ikke svømme. Det kan de færreste af øens 170 beboere, der ligesom Robert er fiskere. Vejrforholdene er på få år blevet mere utilregnelige. Derfor er faren for at drukne stor, når fiskerne sejler ud i deres små både.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Danske film fra 2015
Bökh - Mongolsk Wrestling

Bökh - Mongolsk Wrestling er en dansk oplysningsfilm fra 2015 instrueret af Nanna Borup og Fie Porsmose Hansen.

Handling 
Mongolsk wrestling, kaldet Böhk, er en tradition, der stammer fra tiden under de store khans, da Mongoliet dominerede Asien og Europa. I morgen rider unge Sharka og hans bror til Nadaam; et wrestling-stævne på stepperne, hvor der kommer mange barske kæmpere. Brødrene skal forsvare familiens tradition som dygtige brydere, men dagen før stævnet bliver Sharka skadet i foden.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Danske film fra 2015
Facebookistan

Facebookistan er en dansk dokumentarfilm fra 2015 instrueret af Jakob Gottschau.

Handling 
Facebooks medlemmer deler frivilligt personlige oplysninger med firmaet og har ved at underskrive Facebooks terms of service (brugervilkår) tilladt firmaet at bruge deres oplysninger, som de vil. Men folk ved faktisk meget lidt om Facebook - hvordan firmaet styrer verdens største offentlige debatrum; hvordan og hvorfor det censurerer sider; hvordan det markedsfører brugernes personlige data, og hvordan og hvorfor de gemmer data, selv efter brugerne har valgt at slette dem.

Filmen undersøger paradokset gemt i dette sociale medie, som fremmer åbenhed og gennemsigtighed - og som tilskynder alle til at dele, men som afslører meget lidt om sig selv til de 1,4 milliarder mennesker, der bruger Facebook. Dette skaber mistillid. Næsten 3 ud af 4 mennesker synes, det er vanskeligt at have tillid til virksomheder, der bruger personlige data. Gennemsigtighed og ansvarlighed er vigtige parametre, når det kommer til den offentlige tillid. Filmen undersøger, hvordan Facebook agerer inden for disse parametre, og viser mennesker, der har krydset de usynlige linjer, Facebook kontrollerer. Dette er en rejse, hvor filmen besøger dem, der er outlawed (udviste, "bandlyste") af Facebook.

Referencer

Eksterne henvisninger 
 

Dokumentarfilm fra Danmark
Danske film fra 2015
Vrede (dokumentarfilm fra 2016)

Vrede er en dansk dokumentarfilm fra 2016 instrueret af Jakob Thuesen.

Handling 
Er vrede en sund eller usund reaktion for det moderne menneske? Er det godt at koge over en gang i mellem, så trykket lettes? Kan man bruge vrede positivt som energi? Eller er Anger Management kommet for at blive, fordi vrede har sværere og sværere kår i den moderne civiliserede verden?
Filmen skal indgå i serien Tænkepauser - en serie programmer baseret på en serie fagbøger af samme navn, der er udgivet af Aarhus Universitetsforlag, som Creative Alliance har købt filmrettighederne til.

Referencer

Eksterne henvisninger 
 

Dokumentarfilm fra Danmark
Danske film fra 2016
Skyld & tilgivelse

Skyld & tilgivelse er en dansk dokumentarfilm fra 2005.

Handling 
Skyld og tilgivelse er klassiske temaer i den kristne tradition. I det moderne liv, hvor religionen ikke længere spiller en central rolle, er det, som om disse temaer er blevet tabubelagte. Imidlertid må alle mennesker på et eller andet tidspunkt i deres liv forholde sig til disse spørgsmål. I filmen uddyber en teolog sine synspunkter, og to kvinder fortæller deres personlige historier om skyld og tilgivelse.

Referencer

Eksterne henvisninger 
 

Dokumentarfilm fra Danmark
Danske film fra 2005
De levende døde

De levende døde er en dansk oplysningsfilm fra 2015, der er instrueret af Ida Balslev Jørgensen og Mette Scharling Laursen.

Handling 
At erklære et andet menneske for død i Indien, er kun muligt, hvis man får hjælp af nogen højere oppe i systemet, men eftersom at Indien er de mest korrupte lande i verden, er dette ikke noget problem. Det har Santosh og Aslam mærket på egen krop. Mens de har været bortrejst, har de mistet deres identitet, fordi de er blevet erklæret døde af grådige familiemedlemmer, der nu har overtaget deres jord og andre værdier.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Danske film fra 2015
Varicella

Varicella er en dansk dokumentarfilm fra 2015 instrueret af Victor Kossakovsky.

Handling 
Søstrene Nastia på 13 år og Polina på 7 deler en drøm om at blive solodansere. De er begge elever på det prestigefyldte Russiske Balletakademi, hvor de er blevet udvalgt blandt 5500 børn fra hele Rusland. For at drømmen skal gå i opfyldelse, træner de mindst 6 timer hver dag. Men efter det første år skal Polina gennem en krævende prøve for at bevise, at hun er god nok til at fortsætte på akademiet. Nastia hjælper hende med forberedelserne i weekenderne i deres lille hus udenfor Skt. Petersborg. Nastia selv er et kæmpe talent og kan blive en stor ballerina engang i fremtiden, men hun er lille og uudviklet for sin alder og det skaber tvivl om, hvorvidt hun kan udvikle den fysiske styrke, en balletdanser må og skal have. Søstrene ved begge at det kun er ganske få, der realiserer drømmen om at blive solodansere, men de møder udfordringerne sammen og giver hinanden kræfter.

Referencer

Eksterne henvisninger 
 

Dokumentarfilm fra Danmark
Danske film fra 2015
Bryllup I Bushen

Bryllup I Bushen er en dansk oplysningsfilm fra 2015 instrueret af Lars-Ulrik Nielsen og Allan Mutuku Kortbæk.

Handling 
Filmen tager os med til en masaistamme i Tanzania. Der skal være bryllup, og vi lærer noget om hvordan arrangerede ægteskaber og bryllupper foregår. Gommen vil gerne have 6 koner og 60 børn, og her ser vi ham erhverve sig sin første kone. Der drikkes gedeblod, skydes med bue og pil og bruden har kostet 14 køer. Det er Afrika, som vi kender det bedst.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Danske film fra 2015
Born to lose - En film om Lorenzo Woodrose

Born to lose - En film om Lorenzo Woodrose er en dansk dokumentarfilm fra 2015 instrueret af Palle Demant.

Handling 
Når man bruger det meste af sin tid på øl, tjald og rockmusik er vejen til berømmelse svær og måske endda uønsket. I hvert fald hvis man er forsanger i Spids Nøgenhat og hedder Lorenzo 'Guf' Woodrose. Med ungdommen bag sig, sigter Lorenzo mod den svære balance imellem bred anerkendelse og ukonventionel integritet. For hvordan får man lov til at være fast forankret i 70'ernes psykedeliske musikscene i en tid, der var ovre før man blev født? Born to Lose er et portræt af Danmarks mest hårdnakkede, men samtidig godhjertede syrerocker, der hellere vil ryge en bønne med vennerne end at mænge sig med det gode selskab. Og det var ikke kun musikbranchens hårde kerne, der tabte kæben, men i særdeleshed også bandet selv da Spids Nøgenhat vandt prisen som årets live-navn til Danish Music Awards, og fem langhårede musikere med hang til svampe og god marok stod på scenen og spurgte publikum: ”Er der overhovedet nogen der ved, hvem fanden vi er?”

Referencer

Eksterne henvisninger 
 

Dokumentarfilm fra Danmark
Musikfilm fra Danmark
Danske film fra 2015
Velkommen til Paradis

Velkommen til Paradis er en dansk kortfilm fra 2015 instrueret af Kristian Håskjold.

Handling 
Harald er vokset op i en frikirke, og dagen for hans konfirmation er kommet - et ritual som vil gøre ham til en officiel del af kirken. Men han har en hemmelighed, som hverken kirkens overhoved eller hans far kender til. En hemmelighed, som kan være fatal for hans indtræden i kirkefamilien. I sidste ende må Harald tage beslutningen, om han skal give afkald på en del af sig selv for at bevare forholdet til sin familie og venner.

Medvirkende 

 William Rudbeck Lindhardt, Harald
 Kjeld Nørgaard, Præst
 Mads Reuther, Malte
 Frank Gundersen, Haralds far

Referencer

Eksterne henvisninger 
 

Kortfilm fra Danmark
Danske film fra 2015
Livsstykker - en film om gamle

Livsstykker - en film om gamle er en dansk oplysningsfilm fra 1988 instrueret af Dola Bonfils og Marianne Kjær.

Handling 
Ældre fortæller om egne erfaringer i forbindelse med omstilling på ældreområdet. Om hvorde de har oplevet det at blive gammel, om deres liv og om deres drømme. Om at klare sig i egen bolig eller komme på plejehjem og engagere sig i forskellige gøremål.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Danske film fra 1988
Film om alderdom
En ekstra indsats

En ekstra indsats er en dansk kortfilm fra 2013 instrueret af Anton Carey Bidstrup.

Handling

Medvirkende 
 Jesper Kaplan, Gustav
 Søren Poppel, Mand i skov
 Gerard Carey Bidstrup, Mand i have
 Søren Maribo, Død mand
 Pernille Hilgart, Receptionist
 Søren Thomsen, Chef

Eksterne henvisninger 
 

Kortfilm fra Danmark
Danske film fra 2013
Far er død nu

Far er død nu er en dansk kortfilm fra 2016 instrueret af Anton Carey Bidstrup.

Medvirkende 

 Søren Poppel, John Verner
 Marianne Tønsberg, Mor
 Søren Thomsen, Far
 Louise Herbert, Eks-kone
 Niels-Martin Eriksen, Ny mand
 Stina Simone Larsen, Kollega 1
 Lise Bove, Kollega 2
 Gerard Carey Bidstrup, Krematoriemedarbejder
 Søren Maribo, Far
 Viggo Maribo, Søn
 Klaus Gottinger, Drabsbilist
 Milla Carey Korsgaard, Datter
 Vilfred Carey Drasbæk, Søn

Eksterne henvisninger 
 

Kortfilm fra Danmark
Danske film fra 2016
The Swedish Theory of Love

The Swedish Theory of Love er en svensk dokumentarfilm fra 2015 instrueret af Erik Gandini.

Handling 
Den nordiske samfundsmodel er for mange mennesker rundt om i verden symbolet på den ideelle indretning af livet. Et højdepunkt i civilisationens historie, og et lyst forbillede for alle andre. Eller hvad? Hvad er det egentlig for et samfund, vi har skabt til os selv? Den svenske ikonoklast Erik Gandini kaster et kærligt/kritisk blik på vores lille hjørne af verden fra den anden ende af kikkerten og finder opskriften på det gode, nordiske liv i et manifest, der i 1970'erne blev lanceret af den politiske elite i Sverige. Her kunne man læse, at lykken er et liv i frihed - fra de andre. Og sådan har det været lige siden. Men spørgsmålet er, om vores individualisme og uafhængighed har isoleret os fra hinanden? Er prisen for lykken et liv i ensomhed? Som en sociolog fra en anden planet rejser Gandini jorden (og norden) rundt og trækker overraskende paralleller og sammenhænge imellem vores måde at leve på og alle de andre måder, det hele kunne have set ud på. Gandini har specialiseret sig i en helt særlig form for politiske pop art-essays, og i at finde nye og overraskende mønstre i enorme mængder data. En kombination og en timing, der er som skræddersyet til at kigge på den nordiske model udefra netop nu.

Referencer

Eksterne henvisninger 
 

Dokumentarfilm fra Sverige
Svenske film fra 2015
BUGS

BUGS er en dansk dokumentarfilm fra 2016 instrueret af Andreas Johnsen.

Handling 
I tre år har et hold fra Nordic Food Lab bestående af kokke og researchere Josh Evans, Ben Reade og Roberto Flore rejst verden rundt for at lære af de to milliarder mennesker, der allerede spiser insekter. I 'BUGS' følger Andreas Johnsen dem, når de undersøger, dyrker, tilbereder og smager insekter i blandt andet Australien, Mexico, Kenya og Japan. Holdets erfaringer i marken og i laboratoriet, på gårdbesøgene og de internationale konferencer fører til mange store spørgsmål. Hvis industrielt fremstillede insekter bliver normen, vil de så være ligeså appetitlige og gavnlige som dem fra bæredygtige økosystemer og køkkener rundt om i verden? Og hvem vil rent faktisk få glæde af at insekter bliver en integreret del af fødevareindustrien? Afspejler idéen om spiselige insekter vores ødelagte fødevaresystemer, eller er det netop løsningen?

Medvirkende 

 Ben Reade
 Josh Evans
 Roberto Flore

Referencer

Eksterne henvisninger 
 

Dokumentarfilm fra Danmark
Danske film fra 2016
Tutti a casa - Al magt til folket?

Tutti a casa - Al magt til folket? er en dansk dokumentarfilm fra 2016 instrueret af Lise Birk Pedersen.

Handling 
I mange vestlige demokratier er tilliden mellem folket og politikerne på et meget lavt niveau og populistiske bevægelser vinder stadig mere tilslutning. I Italien lover protestbevægelsen, Movimento, at sende alle politikerne hjem og give magten til folket. De vinder overraskende 25 % af stemmerne, men hvad sker der, når politiske idealer møder den parlamentariske virkelighed? Kan man være kompromisløs og demokratisk på samme tid? Er folkeafstemninger på internettet direkte demokrati eller ansigtsløst pøbelvælde?

Filmen følger dette demokratiske eksperiment.

Referencer

Eksterne henvisninger 
 

Dokumentarfilm fra Danmark
Danske film fra 2016